Luftforsvaret «markerer slutten på året» ved å fly i julestjerneformasjon med F-16-kampfly flere steder i Norge i dag.



Videoen øverst viser de 15 flyene like etter at de fra Bodø.

– Denne typen navigasjonstrening, kombinert med krevende formasjonsflyging, gir skvadronen en fin anledning til å trene grunnleggende ferdigheter som jagerflygere må beherske, sier sjefen for 331-skvadronen, oberstløytnant Erik Brettingen.

Flyene vil fly i flere formasjoner, men legger opp til en liten markering av julen og året som har gått.

– Kampflyene vil legge seg i en julestjerneformasjon fra Bodø og sørover i landet for å markere slutten på året, opplyser Luftforsvaret i en pressemelding.

Flyruten kan variere ut ifra vær- og vindforhold, men dette er den foreløpige planen:

Bodø ca. kl. 11.00

Sandnessjøen ca. kl. 11.15

Brønnøysund ca. kl. 11.20

Rørvik ca. kl. 11.25

Ørland ca. kl. 11.40

Trondheim ca. kl. 11.45

Værnes ca. kl. 11.45

Levanger ca. kl. 11.50

Steinkjer ca. kl. 11.55

Namsos ca. kl. 12.00

Mosjøen ca. kl. 12.15

Mo i Rana ca. kl. 12.20

Rognan ca. kl. 12.30

Fauske ca. kl. 12.30

Bodø ca. kl. 12.35

Videoen under er fra mandag 10. desember, da F-35 og F-16 fra Ørland fløy i formasjon over Østlandet.